( 237) 
France, aiant l’auctorité et usage jusques à cy de lenir 
journée d’estal et de marche contre leurs circonvoisins. 
Et si ledict Duché n’est de si grande extendue que beau- 
coup d’autres pays, si a de la souueraineté ensoy, et 
est exempt de tous autres, laquelle souueraineté ne se 
peultmieulx manifester en cours et demeure de la justice 
dudit Duché, ainsy que de tout tems y a esté employé 
sans issir hors du pays, qu’est l'honneur du Duc l’entre- 
tenement de son droict et la grande utilité de ses subiects. 
Plaise doncques à sa grâce la faire conduyre et gouverner 
ainsy que ses prédécesseurs Ducs de Lorraine ont faict, 
Et pour ce que le cours de ladicte justice est corres- 
pondant à ladicte souueraineté, aussy tant expéditif que 
en gardant les anciennes coustumes sans longue figure 
de procès et escriptures, ne travailler les parties de 
grands frais, le droict d'un chacun est gardé et briefue 
expédition de justice faicte, lesquelles coustumes sont 
honorables et profitables au Duc et utiles aux subiects, 
etcomme ilest vraysemblable, se telles ne fussent, n’eus- 
sent esté {ollérées de si très-grande ancienneté jusques à 
présent par les feus Ducs de Lorraine, mais a esté le bon 
ordre et la forme de ladicte justice tant recommandée 
que par plusieurs fois les Rois de Bahaiïngne (1), Ducs 
d'Austriche de Bauiére , et plusieurs autres Princes et 
Seigneurs des Allemagnes s’y sont pour leur differens 
souuent submis. Plaise doncque à la grâce de Mondit 
(4) De Bohême. 
